Vi fik den fremragende ide at vi skulle have en yousee boks, da vi ventede tvillinger. Så vi bestilte i sommeren 2012 en boks, med lidt ekstra kanaler for at krydre tilværelsen med de små. Tænkte at det jo kunne være smart at optage og se de programmer man ville, hvornår man ville (ganske som der bliver sagt i reklamerne)
Vi får efter et par dage boksen med posten..
So far so good.
Da boksen så skal sættes til virker den ikke. Jeg får fat i support, og de sender, iøvrigt ret hurtigt i samtalen, en ny boks. Da vi så får hentet den nye boks, kan vi igen konstatere fejl på boksen. Igen opkald til support. Her får jeg så at vide at jeg kan kan ombytte boksen i en butik i Bruuns Galleri, så jeg slipper for turene på posthuset. Fair tænker jeg, og går ned og får det byttet. 
Så kan vi endelig komme i gang og boksen kører fint den første aften. Herefter fryser den billedet, den vil ikke optage, den er utrolig langsom i betjening osv. osv.. Ringer igen til support som denne gang sender en tekniker ud. Teknikeren konstaterer at der problemer med boksen. Han skifter boksen og skifter antenneledning. Han mener også at en del af problemet kan være at tv'et står for langt væk ifht antennestikket i væggen( læs: 2,5 m....)
Men han lover at vende tilbage et par dage efter pr. tlf.... Dette sker aldrig.. Boksen virker stadig ikke...
Så bliver vi forældre og alt er godt...
Den første måned har vi ikke tid/overskud til at gøre mere ved boks problemet, så den står bare slukket pg vi kører tv uden om boksen.. Vi kontakter endnu engang kundeservice for at høre hvad vi nu skulle stille op.. De vil sende en besked til teknikeren om at han skulle kontakte os, det lykkes da også efter 2 opfølgnings opkald til kundeservice.........
Så kom han endelig på besøg med beskeden om at han ikke kunne finde ud af problemet?!??
Boksen går i blå skærm 2-3 gange daglig, og skal genstartes hver gang.. Stadig utrolig langsom betjening i alle menuer.
Derfra opgav vi faktisk problemet youseeboks.. Den har nu stået og samlet støv i 8 måneder uden at blive brugt. (Lidt ligesom fitnessabonnementer, som man også lader køre i ALT ALT ALT for lang tid)
Endelig får jeg overskud og tid til at ringe og opsige abonnementet.
Det er på ingen måde noget problem at opsige dette, da kvinden jeg talte med sagtens kunne forstå mit valg, da de jo havde haft EN HEL DEL PROBLEMER med yousee bokse fra Samsung.......?????
Så forstår jeg IKKE at man ikke handler på et sådant problem.. Bekender kulør, er ærlig og ligetil.. Det jeg mener er at Toyota, de er sku da ærlige, de laver fejl, bekender denne og tilbagekalder/indkalder flere millioner biler, for at rette op på denne.
Yousee burde efter min mening have sendt et lille fint kort ud til alle deres Samsung boks kunder, om at de kunne tilbagelevere defekte produkter, enten retur eller til leverandøren... Tror i måske så at Samsung ville kunne finde en løsning ?

Ergo er jeg bare RIGTIG RIGTIG træt af at have haft mit abonnement så længe ved Yousee. Og smidt så mange penge ud af vinduet..
Det skal siges at jeg stadig har 15 filmkoder til at ligge som kompensation... Det er dog kun lykkes mig at bruge en enkelt, da min boks alligevel aldrig virkede..

Tak for denne gang Yousee, jeg tror det var den første og sidste gang...

Mvh Rasmus